
20. pielikums 
[bookmark: _GoBack]konkursa nolikumam
Tehniskā specifikācija
[bookmark: _Hlk125013516]Minimālās prasības pretendentam par rakstveida un mutvārdu tulkošanas pakalpojumu nodrošināšanu Nodokļu un muitas policijai.

	Nr.
p.k.
	Obligātie nosacījumi un minimālās prasības:

	1. 
	Nodrošināt dokumentu – finanšu, nodokļu, muitas, juridiskā, kriminālprocesa jomā, vēstuļu, tiesiskās palīdzības lūgumu, kā arī citu Nodokļu un muitas policijas lietvedībā esošo dokumentu, informatīvo prezentāciju materiālu kvalitatīvu rakstveida tulkošanu no latviešu valodas svešvalodā vai no svešvalodas latviešu valodā, katram dokumentam individuāli noteiktā termiņā.

	2. 
	Rakstveida tulkojumu veikšana Nodokļu un muitas policijas noteiktajā termiņā, standarta apjoms – 8 (astoņas) lappuses vienas dienas laikā (1800 zīmes vienā lappusē, ieskaitot tukšumzīmes).

	3. 
	Steidzamu rakstveida tulkojumu veikšana, apjoms – vairāk kā 8 (astoņas) lappuses vienas dienas laikā (1800 zīmes vienā lappusē, ieskaitot tukšumzīmes), ja radīsies tāda nepieciešamība.

	4. 
	Pretendents nodrošina (rakstveida) tulkojumu kvalitāti, lai Nodokļu un muitas policija tulkojumu varētu nekavējoties izmantot bez turpmākas pārskatīšanas, labojumu un precizējumu veikšanas, ievērojot šādas prasības:
4.1. tulkojumu kvalitātes kontrole (koriģēšana un rediģēšana), ievērojot gramatikas, lingvistiskās stilistikas, sintakses un ortogrāfijas nosacījumus;
4.2. iztulkotajam tekstam jābūt skaidram un saprotamam, saglabājot autentiskumu;
4.3. konsekventas, pareizas un precīzas profesionālās terminoloģijas lietošana, ievērojot Nodokļu un muitas policijas sniegtos terminu precizējumus un labojumus, turpmākajiem tulkojumiem.

	5. 
	Veidot tulkojumu elektronisku terminoloģijas datu bāzi, kuru izmanto Nodokļu un muitas policijas turpmāko tulkojumu veikšanai, lai nodrošinātu vienotu terminoloģijas lietojumu. 

	6. 
	Pretendents apliecina, ka nodrošinās kvalitatīvu klātienes vai attālinātu mutvārdu (secīgo vai sinhrono) tulkojumu Nodokļu un muitas policijas norādītajā vietā Latvijas Republikas teritorijā (ja tulkojumu nepieciešams nodrošināt klātienē), jebkurā dienā, tajā skaitā arī brīvdienās un svētku dienās, kā arī jebkurā diennakts laikā. Gadījumā, ja mutvārdu tulkošana tiks veikta attālināti, pretendentam ir jānodrošina, ka tulkošanas laikā kopā ar tulku vienā telpā neatrodas nepiederošas personas.

	7. 
	Pretendents apliecina, ka nodrošinās tulka ierašanos (mutvārdu tulkojumu veikšanai klātienē) Nodokļu un muitas policijas norādītajā vietā vienas stundas laikā, ja tulkojumu nepieciešams veikt Rīgas pilsētas robežās.
Ja tulkojumu nepieciešams veikt ārpus Rīgas pilsētas robežām, tad, ņemot vērā attālumu, pretendents nodrošina tulka ierašanos nodrošina šādā laikā:
7.1. ja attālums ir 1-100 km, tad  divu stundu laikā;
7.2. ja attālums ir 101-200 km, tad  trīs stundu laikā;
7.3. ja attālums ir 201-300 km, tad četru stundu laikā;
7.4. ja attālums ir vairāk kā 300 km, tad piecu stundu laikā.
Par tulka ierašanās precīzu laiku pakalpojuma sniegšanā un saņemšanā iesaistītās puses vai pušu pilnvarotās personas vienojas izmantojot e-pastu vai tālruni 
Darba dienās no plkst.17.00 līdz 08.15, brīvdienās un svētku dienās pieprasījumu var veikt pa tālruni, nākamajā darba dienā nosūtot pieprasījumu e-pastā, lai apstiprinātu telefonisko pieprasījumu. 

	8. 
	Pretendents nodrošina rakstveida un mutvārdu tulkošanu (no svešvalodas latviešu valodā un no latviešu valodas svešvalodā) šādās valodās:
8.1. Angļu
8.2. Arābu
8.3. Bulgāru
8.4. Čehu
8.5. Dāņu
8.6. Franču
8.7. Grieķu
8.8. Igauņu
8.9. Itāļu
8.10. Krievu
8.11. Ķīniešu
8.12. Lietuviešu
8.13. Nīderlandiešu
8.14. Norvēģu
8.15. Poļu
8.16. Rumāņu
8.17. Serbu
8.18. Slovāku
8.19. Somu
8.20. Spāņu
8.21. Ukraiņu
8.22. Ungāru
8.23. Vācu
8.24. Zviedru
8.25. Portugāļu
8.26. Turku

	9. 
	Ja būs nepieciešams tulkojums valodā, kas nav noteikta tehniskajā piedāvājumā, tad pretendents nodrošinās tulkojumu par cenu X.

	10. 
	Pretendents piemēros atlaidi % (procentos) X:
10.1. iztulkotajam tekstam, kas atkārtojas vismaz 50% (piecdesmit procentu) apjomā, pamatojoties uz iepriekš tulkotiem dokumentiem un uzkrāto terminoloģiju tulkojumu elektroniskajā terminoloģijas datu bāzē;
10.2. [bookmark: _Hlk62647544]Eiropas izmeklēšanas rīkojuma veidlapām, starptautiskajām preču-transporta pavadzīmēm (CMR), muitas deklarācijām un citām tipveida veidlapām, kuras ir noteiktas normatīvajos aktos.

	11. 
	Pretendents apliecina, ka nodrošinās Nodokļu un muitas policijas norādīto  standarta rakstveida dokumentu, piemēram, pavadzīmju, bankas izdruku u.c. standarta dokumentu, konkrēto daļu, piemēram, konkrēta/-u vārda/-u vai teikuma/-mu tulkošanu. 

	12. 
	Pēc Nodokļu un muitas policijas pieprasījuma, pretendents nodrošina rakstveida dokumentu tulkojumu pareizības apliecināšanu ar tulka parakstu atbilstoši 2000.gada 22.augusta Ministru kabineta noteikumiem Nr.291 “Kārtība, kādā apliecināmi dokumentu tulkojumi valsts valodā”, bez papildu maksas. 

	13. 
	Pretendents apņemas pēc Nodokļu un muitas policijas pieprasījuma nodrošināt dokumentu tulkojumu, izmantojot automatizētu tulkošanas rīku, par to izdarot attiecīgo atzīmi. 

	14. 
	Pretendents apņemas pēc Nodokļu un muitas policijas pieprasījuma nodrošināt dokumentu,  kuri ir tulkoti ar automatizētu tulkošanas rīku, rediģēšanu (pilnīgi vai daļēji, pēc pieprasījuma). 

	15. 
	Pēc Nodokļu un muitas policijas pieprasījuma Pretendents nodrošina, ka tulks papildus iesniedz apliecinājumu par viņa pienākumiem un atbildību saskaņā ar Kriminālprocesa likumā un Krimināllikumā noteiktajām tiesību normām (apliecinājuma paraugs Līguma pielikumā).

	16. 
	[bookmark: _Hlk65075124]Pretendents apliecina, ka tulkošanai pieņems dokumentus, kuri būs iesniegti: MS Office, PDF, JPG vai kādā citā, ar pretendentu saskaņotā formātā, kā arī rokrakstā.

	17. 
	Pretendents ir atbildīgs par saņemto rakstveida tulkojamo dokumentu oriģinālu drošu glabāšanu un tulkojuma izpildīšanu atbilstošā apjomā.

	18. 
	18.1. Pretendents apliecina, ka iztulkotos rakstveida tulkojumus sagatavos un iesniegs Nodokļu un muitas policijai, ņemot vērā Nodokļu un muitas policijas pieprasījumu:
18.1.1. elektroniskā formātā (e-pastā), parakstītu ar eParakstu;
18.1.2. [bookmark: _Hlk131674454]elektroniskā formātā (datu nesējā), parakstītu ar eParakstu, kas saglabāts uz kāda no datu nesējiem – CD, DVD vai USB;
18.1.3. papīra formātā, parakstītu rokrakstā, pavairojot rakstveida Tulkošanas darbus jebkurā Pasūtītājam nepieciešamajā daudzumā, tos iesienot mīkstajos vai cietajos vākos pēc Pasūtītāja izvēles (drukātu uz A4 formāta 80g/m2 balta papīra lapām) slēgtā iepakojumā, nodrošinot konfidencialitāti, norādot Pasūtītāju, ar piezīmi “personīgi”; 
18.1.4. elektroniskā formātā, mākoņkrātuvē (cloud storage) vai izmantojot citus tiešsaistes pakalpojumus, parakstīts ar eParakstu.
18.2. Pretendents iesniedzot Pasūtītājam precizētu:
18.2.1. elektronisku dokumentu, e-pastā norāda redaktora(-u) vārdu un uzvārdu, kurš veica kvalitātes pārbaudi un noformējuma kontroli;
18.2.2. papīra formātā, pavadvēstulē norāda redaktora(-u) vārdu un uzvārdu, kurš veica kvalitātes pārbaudi un noformējuma kontroli.

	19. 
	Pretendents nodrošina tulkojamo dokumentu saņemšanu un iztulkoto dokumentu nodošanu (papīra formātā) Nodokļu un muitas policijas telpās Rīgā, Talejas ielā 1, (3.ieeja) jebkurā darba dienā pēc nepieciešamības līdz plkst. 15:30, bez papildu maksas.

	20. 
	Pretendents apņemas bez papildu maksas novērst trūkumus un nepilnības, kļūdaina tulkojuma gadījumā veicot atkārtotu rediģēšanu.

	21. 
	Pretendents apņemas līdz katra nākamā mēneša piecpadsmitajam datumam iesniedz elektroniski sagatavotu pārskatu par veiktajiem pasūtījumiem un tā izmaksām iepriekšējā mēnesī.

	22. 
	Pretendents pēc Nodokļu un muitas policijas pieprasījuma sagatavo statistiku par rakstveida un mutvārdos sniegtiem pakalpojumiem, iekļaujot atskaitē lappušu skaitu katrai valodas kombinācijai, stundu skaitu pret valodas kombināciju, izmaksas sadalījumā par struktūrvienībām.  

	23. 
	Tulkojumu kvalitātes kontroles nodrošināšanas procedūra:
23.1. Sagatavošanas darbi pirms teksta tulkošanas. 
23.2. Konsekventas, vienotas profesionālās terminoloģijas nodrošināšana atbilstoši finanšu, juridiskās, nodokļu un muitas jomas specifikai. 
23.3. Tulku un redaktoru komandas koordinācija. 
23.4. Tulkojumu kvalitātes kontroles procedūra.
23.5. Kārtība, kādā tiks ņemti vērā Nodokļu un muitas policijas iebildumi un risinātas problēmsituācijas. 

	24. 
	Informācijas tehnoloģiju (IT) vide un tulkojamās informācijas (gan elektroniskiem, gan papīra formāta dokumentiem) aizsardzības un konfidencialitātes nodrošināšana:
24.1. Darbplūsmas pārvaldības sistēma, izmantotie licencētie IT vides rīki un programmatūras, pretendenta palīdzība tulkiem attiecībā uz IT vides rīku un programmatūru izmantošanu, lai nodrošinātu efektīvu darbu izpildi un savlaicīgu problēmu risināšanu. 
24.2. Pārraidāmās informācijas šifrēšana, ja tāda būs nepieciešama. 
24.3. Droša informācijas (tulkojamo tekstu) uzglabāšana ar piekļuvi autorizētām (piešķirtas noteiktas tiesības) un/vai autentificētām (identificējamas) personām, tulkojumu veikšanai. 
24.4. Pēc Nodokļu un muitas policijas pieprasījuma, kādas konkrētas informācijas izdzēšana, ja tas būs nepieciešams. 
24.5. Konfidencialitātes ievērošana. 

	25. 
	Izmantojot mākoņkrātuves (cloud storage) vai citus tiešsaistes pakalpojumus, pretendents ir atbildīgs par datu drošību un aizsardzību pret neautorizētu piekļuvi. Mākoņkrātuves nedrīkst atrasties ārpus Eiropas Savienības vai Eiropas Ekonomikas zonas.

	26. 
	[bookmark: _Hlk64898270]Pretendents apliecina, ka 30 (trīsdesmit) dienu laikā pēc līguma termiņa beigām vai pēc līguma laušanas, ievietos terminoloģijas datu bāzi, Nodokļu un muitas policijas norādītajā serverī, mākoņkrātuvē vai kādā citā datu uzglabāšanas sistēmā. 

	27. 
	Pretendents apliecina, ka pēc Nodokļu un muitas policijas rakstiska pieprasījuma, nodrošinās individuāla rakstura pakalpojumus, piemēram, mutvārdu (mutiskā) tulka pakalpojumus ārvalstīs, video materiālos attēlotās/izskanējušās informācijas tulkošanu, par izmaksām vienojoties individuāli, pusēm savstarpēji saskaņojot izmaksu tāmi. Pretendents apliecina, ka ne vēlāk kā 3 (trīs) dienu laikā no pieprasījuma saņemšanas, nosūtīs uz pasūtītāja elektroniskā pasta adresi izmaksu tāmi un uzsāks mutvārdu tulkojumu sniegšanu pēc saskaņojuma saņemšanas.



Pretendents sniedz atbildi par katru aili, norādot konkrētu pieprasīto informāciju vai vārdu “APLIECINĀM”, vai “NODROŠINĀSIM”, vai “PIEKRĪTAM”, vai citādi raksturojot savas spējas nodrošināt prasību ievērošanu.


